এরমধ্যে হঠাত এক রোববার, মাদারস ডে’র উইকেন্ডে ডাইনার খুবই ‘বিজি’। ইজিপ্সিয়ান শেফের বাড়ি থেকে কল এলো- তার সন্তান সম্ভবা স্ত্রী সিঁড়ি থেকে পড়ে গিয়ে মারাত্মক ব্যথা পেয়েছে। তৎক্ষণাৎ সে চলে গেল। আমাকে কোন ব্যবস্থা নেয়ার ব্যাপারে জানানোর প্রয়োজনও মনে করলো না! শেফ চলে যাওয়ায় দুপুরের খাবারের জন্য আসা প্রায় ১৫-২০ জন মানুষ খাবার না পেয়ে বিফল মনোরথে ফিরে গেল। ডাইনার বন্ধ ছিল প্রায় দু’ঘন্টা। একটি রেস্টুরেন্টের জন্য এটি খুবই বদনামের বিষয়! তাই দু’ঘন্টার মধ্যে পরিচিত অন্য একজন শেফকে কল করে ডেকে এনে পুনরায় চালু করি।